Existuje mast/krem na podporu imunity tkanív?
Rocny syn mal v 8m operovany absces pri konecniku. V mieste incizie mu ostalo male ložisko, ktoré sa za par dni náplní troskou hnisu. Na chirurgii uz nas nechcú vidieť,gastro hovorila,ze existuje nejaky imunor mast na podporu tkanív, ale Imunologicka mu dava stale bronchovaxon.existuje taka mast, pr
Dobrý deň.
Ďakujeme za Vašu otázku.
Imunor, lyofilizát (sušený roztok) na vnútorné použitie, je liek z homogenizátu bielych krviniek bravčovej krvi. Nejedná sa teda o masť, ani nie je určený na lokálnu terapiu. Liek moduluje imunitnú odpoveď organizmu v prípadoch, ak je narušená. Osvedčuje sa preto pri vrodenej ako aj získanej nedostatočnosti imunitného systému, ktoré sa spravidla prejavujú opakovanými alebo chronickými infekciami, ktoré málo reagujú na bežnú liečbu. Je možné ho napríklad použiť u hnisavých afekcií a v rekonvalescencii po septických stavoch. Ďalej sa uplatňuje v liečbe herpetických a plesňových ochorení, v pomocnej liečbe zhubných nádorových ochorení, pokiaľ sú prítomné známky zníženia obranyschopnosti (opakované infekcie, únavnosť, úbytok bielych krviniek), pri niektorých alergických ochoreniach a u chronického únavového syndrómu. Imunor sa má podávať výhradne na základe vyšetrenia imunitného stavu pacienta a pod lekárskym dozorom. Z tohto dôvodu musí o vhodnosti jeho užívania odborný lekár.
Na postihnuté miesto je možné podať masť
Ialugen Plus
. Liek obsahuje dve liečivá: hyaluronan sodný (t. j. sodnú soľ kyseliny hyalurónovej) a striebornú soľ sulfadiazínu. Patrí do skupiny liekov s obsahom antibiotík, ktoré sa používajú pri niektorých ochoreniach kože. Krém sa aplikuje na celú plochu rany v hrúbke 2-3 mm 1x alebo 2x denne. Pred ošetrením treba z rany odstrániť odumreté tkanivo. Krém sa potom nanesie na celú plochu rany. Každých 24 hodín treba krém znovu naniesť, ale zbytky predtým naneseného krému sa musia opatrne odstrániť vodou alebo fyziologickým roztokom. Poranené miesta kože, kde sa naniesol krém, treba prikryť obväzom. Vzhľadom však na to, že sa jedná o dieťa mladšie ako rok, odporúčam jeho používanie konzultovať s pediatrom.
Prajem skorú pľavu od ťažkostí.
S pozdravom
Mgr. Barbora Bičanovská